Antonio Amorín

Antonio Amorín Martínez, nado en Vilaza (Gondomar), en 1952, é un político galego. Foi o primeiro e único cargo elixido en Galicia nas listas da formación UPyD.

 Traxectoria 
Trasladouse a vivir a Baiona, onde desenvolveu a súa carreira política. Nas locais de 1987 presentouse nas listas do Partido Popular ao concello de Baiona, e saíu elixido concelleiro. Integrou o grupo de goberno liderado polo 'popular' Manuel Vilar Márquez e mantívose no goberno durante dúas lexislaturas máis como concelleiro de Vías e Obras e mais de Seguridade, ata que en 1999, uns meses antes das eleccións, deixou o seu posto. Nas municipais de 2011 presentouse encabezando a lista de UPyD, e obtivo unha acta de concelleiro. Foi o primeiro concelleiro, e o primeiro cargo político dese partido elixido en Galicia.

Uns meses despois abandonou este partido e permaneceu na corporación como independenteEl único concejal de UPyD en Galicia deja el partido y le augura un fracaso electoral, El País, 24/9/2012..

 Notas 

 Véxase tamén 
 Outros artigos 
 Eleccións municipais en Baiona.

Categoría:Políticos de UPyD
Categoría:Políticos de Galicia
Categoría:Nados en Gondomar
Categoría:Nados en 1952
Categoría:Concelleiros de Baiona
Categoría:Personalidades de Galicia sen imaxes
Categoría:Concelleiros de Galicia durante a democracia
Categoría:Concelleiros de Galicia polo PPdeG